tartuNLP/wikipedia-smugri-20251201 huggingface dataset:
MKB Raduga

GosMKB Raduga () on venäläinen puolustusvälinetehdas, joka suunnittelee ja valmistaa ohjuksia. Sen pääkonttori sijaitsee Dubnassa Moskovan alueella. 
Vuodesta 2004 lähtien se on ollut avoin osakeyhtiö ja osa aseteollisuuskonserni Korporatsija Taktitšeskoje raketnoje vooruženijeta. Aiemmin se oli Mikojan-Gurevitšin suunnittelutoimiston osasto, josta tuli oma OKB maaliskuussa 1957.
Yli 70-vuotisen historiansa aikana tehdas on kehittänyt ja ottanut käyttöön yli 50 ohjusasejärjestelmää.
* H-20M (AS-3 Kangaroo) on H-20 paremmalla ydinaseella varustettuna.
* H-59M Ovod-M (AS-18 Kazoo), pitemmän kantaman turbojet-moottorilla varustettu ilmasta-maahan ohjus
Atomic Café

Atomic Café on kylmän sodan aikaisista atomipommia käsittelevistä yhdysvaltalaisista propagandafilmeistä tehty kooste-elokuva, jonka ovat koonneet ja tuottaneet vuonna 1982 Kevin ja Pierce Rafferty sekä Jayne Loader. Elokuvassa ei ole alku- ja lopputekstejä lukuun ottamatta yhtään varsinaisesti sitä varten kuvattua osuutta, vaan kaikki on koottu valmiista materiaaleista. Elokuvaa on kutsuttu "radioaktiiviseksi mustaksi komediaksi".
Vastaanotto.
"Helsingin Sanomien" elokuvasivulla "Atomic Cafén" materiaalin kirjoitettiin olevan sekä karmaisevaa että hysteerisen hauskaa, paljolti nykyajan tuoman jälkiviisauden myötä.
Maamestari

Maamestari () oli Saksalaisen ritarikunnan hallitsemilla alueilla suurmestarin alaisuudessa toiminut alueellinen käskynhaltija. Merkittävin maamestari toimi Liivinmaalla. Maamestarin sijainen ja lähin apulainen oli maamarsalkka. Liivinmaan maamestarin hallinnollisena apuna toimi muutaman henkilön konventti. 
Etelä-Liivinmaalla olleet ritarikunnan alueet luovutettiin Puolan hallintaan 1559–1561 ja alueen viimeinen maamestari Gotthard Kettler (k. 1587) jäi Kuurinmaan herttuaksi luopuen maamestarin arvostaan 1561.
Pori-kirja

Pori-kirja on toimittaja Janne Toivosen ja valokuvaaja Heikki Westergårdin tekemä kirja Porista, joka on ilmestynyt vuonna 2008. Kirjan on kustantanut Satakunnan Kirjateollisuus ja sen kustannustoimittajana toimi kirjailija Juha Seppälä. Kirjoittaja Janne Toivonen on syntynyt Porissa ja tehnyt pääosan työurastaan Yleisradiossa. Kuvaaja Heikki Westergård on työskennellyt Satakunnan Kansan lehtikuvaajana.
Kirja eroaa perinteisistä suomalaisista kaupunkikirjoista realistisen ja kaunistelemattoman tyylinsä vuoksi. Kirja ei kerro vain Porin hyvistä puolista, vaan käsittelee kaupungin lähihistoriaa ja nykypäivää useiden haastattelujen kautta niin negatiivisessa kuin positiivisessakin valossa. Kirjan pääpaino on selvittää, miksi Pori romahti 1970-luvun alkuun jatkuneen menestyksen jälkeen.
Kirjaan on haastateltu lähes sataa pääosin porilaista tai Porista kotoisin olevaa henkilöä, joukossa poliitikkoja, taiteilijoita, tutkijoita, viranomaisia ja tavallisia kaupunkilaisia. Tyyliltään Pori-kirja on haastatteluihin ja tekijöiden mielipiteisiin pohjautuva pamfletti. Teos on itsenäinen: tekijöiden mukaan kirjan tekemiseen ei haettu eikä saatu Porin kaupungin tukea.
Kunnallinen liikelaitos

Kunnallinen liikelaitos on jonkin kunnan tai kuntien omistama liiketoimintaa harjoittava organisaatio. Toiminta rahoitetaan maksutuloilla ja investoinnit tulorahoituksella sekä kunnallisverolla. Toimintaa säätelee kuntalaki.
Liikelaitosten tarkoitus on tuottaa kunnallisia palveluita. Tyypillisiä kunnallisia liikelaitoksia ovat esimerkiksi vesihuoltolaitokset ja satamat. Liikelaitosten avulla tuotetaan myös kuntien lakisääteisiä palveluita.
Kunnallisia liikelaitoksia on kolmea tyyppiä:
Kunnan liikelaitos on osa kunnan organisaatiota, kuntayhtymän liikelaitos vastaavasti osa kuntayhtymän organisaatiota. Ne eivät ole itsenäisiä oikeushenkilöitä eivätkä myöskään kirjanpitovelvollisia. Niiden kirjanpito on kuitenkin eriytettävä kunnan tai kuntayhtymän kirjanpidossa.
Liikelaitoskuntayhtymä on itsenäinen oikeushenkilö. Se on myös kirjanpitovelvollinen, jolle tulee laatia oma tilinpäätös.
Liikelaitokset ovat konkurssikelvottomia.
Kunnalliset liikelaitokset on vapautettu eräistä veroista. Ne eivät maksa varainsiirtoveroa, eivät kiinteistöveroa oman kunnan alueella eivätkä tuloveroa elinkeinotoiminnasta oman kunnan alueella. Jos toimintaa harjoitetaan kunnan alueen ulkopuolella, tuloveroprosentti on 6,1828. Euroopan komission kilpailuneutraliteettipäätöksien johdosta markkinoilla toimivat kunnalliset liikelaitokset tulee yhtiöittää vuoden 2014 loppuun mennessä uuden kuntalain mukaisesti.
Vuonna 2011 Suomessa oli yhteensä 172 kunnallista liikelaitosta. Liikelaitoksia oli 71 kunnalla ja liikelaitokset toimivat 27 eri toimialalla. Suurin yksittäinen toimiala oli vesihuolto, jolla toimi 48 liikelaitosta. Energiahuollossa toimi 11 liikelaitosta ja satama-alalla 11 liikelaitosta.
Laiminlyöntirikos

Laiminlyöntirikos on rikoslaissa rangaistavaksi säädetty jonkin teon tekemättä jättäminen. "Varsinainen laiminlyöntirikos" () on rikos, jossa teon tekemättä jättäminen sinänsä on rangaistavaa. Tällöin loukataan käskynormia, joka asettaa tietyn velvollisuuden kaikille oikeusalamaisille. Esimerkiksi jos tietää toisen olevan hengenvaarassa ja jättää antamatta tai hankkimatta tälle apua, niin laiminlyöjää rangaistaan pelastustoimen laiminlyönnistä sakolla tai vankeudella (rikoslain 21 luvun 15 pykälä).
"Epävarsinainen laiminlyöntirikos" ("delictum commissivum per omissionem") käsittää vain tietylle henkilölle asetetun velvollisuuden laiminlyömisen. Tällöin loukataan kieltonormia tai yhtä aikaa sekä kielto- että käskynormia. Tällainen erityinen velvollisuus voi perustua oikeusjärjestykseen, oikeustoimeen, sopimukseen, virkaan tai henkilön aiempaan toimenpiteeseen. Seurauksen aiheuttaneen laiminlyönnin tekijän tulee olla henkilö, jolla olisi ollut velvollisuus estää seuraus eli hänellä oli vastuuasema seurauksen torjunnassa. Esimerkiksi entinen huumepoliisin päällikkö Jari Aarnio tuomittiin käräjäoikeudessa syylliseksi murhaan, kun hänen katsottiin laiminlyöneen virkavelvollisuutensa jättämällä ilmoittamatta murhan suunnittelusta, vaikka hän oli siitä tietoinen. Hovioikeus kuitenkin vapautti hänet.
2-pyroni

2-pyroni eli α-pyroni (C5H4O2) on heterosyklinen tyydyttymätön laktoni. 2-pyronia käytetään muun muassa kemiallisten synteesien lähtöaineena. 2-Pyroni on huoneenlämpötilassa nestemäinen helposti polymeroituva aine. 2-Pyronin rakenneisomeeri on nimeltään 4-pyroni.
Synteesi.
2-pyronia voidaan valmistaa 1,3-ketohapoista. Erään usein käytetyn synteesin lähtöaineena on omenahappo, jota käsitetellään väkevällä rikkihapolla. Omenahapon dekarboksylaatio muodostaa formyylietikkahappoa ja kahden formyylietikkahapon reaktio tuottaa 2-pyroni-5-karboksyylihappoa (coumalic acid).
2-Pyroni-5-karboksyylihapon dekarboksylaatio tuottaa 2-pyronia. Aineen valmistukseen on myös useita muita tapoja.
Reaktioita.
2-pyroni voi reagoida elektrofiilin kanssa joko additio- tai substituutioreaktoilla. Nukleofiilien kanssa reagoidessa aineen rengasrakenne aukeaa helposti. 2-pyronista voidaan valmistaa useita erilaisia syklisiä yhdisteitä. Se on dieeni, joten se voi tavallisten sykloadditioreaktioiden lisäksi osallistua myös Diels–Alder-reaktioon. Säteilyttäminen saa 2-pyronin rengasrakenteen järjestäytymään uudelleen.
Tunnusmerkistö

Tunnusmerkistö on oikeudellinen käsite, joka tarkoittaa ominaisuuksia, jotka teon tulee täyttää, jotta oikeusseuraamukset tulisivat voimaan. Oikeussääntöä sovellettaessa tunnusmerkistöä verrataan oikeustapauksen tosiasioihin ja tunnusmerkistön täyttyessä oikeussäännön mukaiset seuraamukset on asetettava. Jos tunnusmerkistö ei täyty, ei oikeussääntöä voi soveltaa tapaukseen.
Rikostunnusmerkistö.
Rikostunnusmerkistö on rikosoikeudellinen käsite, joka tarkoittaa joko rikoksen muodostavia ominaisuuksia tai osia, jotka muodostavat jonkin rangaistussäännöksen käytön edellyttämän rikostyypin. Teon on täytettävä tunnusmerkistö, jotta se olisi rangaistavaksi säädetty rikos.
Rikoksen "yleinen tunnusmerkistö" tarkoittaa jokaiseen rikokseen kuuluvien aineosien kokonaisuutta. Sen osia ovat "erityisen rikostunnusmerkistön" mukaisuus, oikeudenvastaisuus ja syyllisyys. Jos jokin inhimillinen teko on tunnusmerkistön mukaan oikeudenvastainen ja syyllisyyttä osoittava, on kyseessä rikos. Rikoksen "objektiiviseen tunnusmerkistöön" kuuluu tunnusmerkistön mukaisuus ja oikeudenvastaisuus ja "subjektiiviseen tunnusmerkistöön" syyllisyys.
Rikosoikeudellisesta oikeudenvastaisuudesta tulee erottaa vahingonkorvausoikeudellinen oikeudenvastaisuus, joka on yksi vahingonkorvausvastuun edellytyksistä. Se, että teko tai laiminlyönti on tässä mielessä oikeudenvastainen, ei välttämättä aiheuta rikosoikeudellista vastuuta.
TsSKA-jääurheilupalatsi

TsSKA-jääurheilupalatsi () oli jäähalli Leningradin valtakadun varrella Moskovassa Venäjällä.
Hallin istumakapasiteetti oli 5 600. Se valmistui 1991, toimien niin TsSKA:n jääkiekkojoukkueen, sen farmijoukkueiden Zvezda Moskovan ja Krasnaya Armiyan kuin TsSKAn taitoluistelijoidenkin kotihallina. Jääurheilupalatsi oli osa TsSKA:n isoa urheilukompleksia.
TsSKA siirtyi pelaamaan uudelle TsSKA Arenalle toukokuussa 2018. TsSKA-jääurheilupalatsin viimeinen ottelu pelattiin 26. maaliskuuta 2021 MHL-juniorijoukkueiden Krasnya Armiyan ja MHK Dinamo Moskovan välillä. Ottelun päätyttyä kuulutettiin ottelun olleen hallin historian viimeinen. TsSKA-jääurheilupalatsi purettiin syyskuussa 2021.
Oikeusinstituutio

Oikeusinstituutio (, järjestely) eli oikeussäännöstö on niiden oikeussäännösten kokonaisuus, jotka kuuluvat tiettyihin oikeussuhteisiin. Oikeusinstituutioon kuuluvilla säännöksillä tulee olla keskinäinen joko säädännäinen tai muu yhteys. Esimerkiksi avioliittoa, pesänselvitystä, kiinteistön kauppaa tai ryhmäkannetta käsittelevät oikeussäännökset muodostavat kukin oikeusinstituution. Oikeudellisessa kielenkäytössä instituutti ja instituutio olivat aiemmin usein synonyymejä, mutta nykyisin instituutti viittaa yleensä tutkimus- tai muuhun laitokseen.
Säädöksellä voidaan eriyttää tapaoikeudellinen käytäntö omaksi instituutiokseen. Esimerkiksi irtaimiston kauppaa koskeva lainsäädäntö on syntynyt tapaoikeudelliselle perustalle. Toisaalta avioliittolakiin perustuvan avioliittoinstituution ulkopuolinen avoliitto muodostaa oman instituutionsa. Säädöksillä voidaan perustaa uusia instituutioita tai lakkauttaa olemassa olevia. Esimerkiksi yksityishenkilön velkajärjestelyyn ja yrityssaneeraukseen liittyneen oikeusinstituution perustamisen liittyi akordin lakkauttaminen.
Tex Watson

Charles Denton "Tex" Watson (2. joulukuuta 1945, Dallas) oli yksi Charles Mansonin kommuunin sisäpiiriläisistä, joka murhasi Mansonin käskystä seitsemän ihmistä Los Angelesissa kahtena peräkkäisenä yönä 9.–10. elokuuta 1969. Hänet tuomittiin "Tate-LaBianca" -murhista kuolemaan, mutta rangaistus muunnettiin automaattisesti elinkautiseksi vankeudeksi, kun Kalifornia poisti kuolemanrangaistuksen.
Varhaisnuoruus.
Charles Watson syntyi Texasissa metodistiperheeseen ja kasvoi "Copevillen" pikkukaupungissa, jossa vanhemmat pitivät sekatavarakauppaa ja huoltoasemaa. Hän kuvailee lapsuuttaan ja kotiaan onnelliseksi. High schoolissa Charles oli pidetty ja menestyvä oppilas, joka hyvien arvosanojen lisäksi kunnostautui myös urheilussa.
Opinnot.
Valmistuttuaan high schoolista 1964 Charles Watson opiskeli jonkin aikaa "North Texas State Universityssa", jonka kodin kontrollista vapaassa ympäristössä hän tutustui vastakkaiseen sukupuoleen ja päihteisiin, jolloin opinnot jäivät. Hän työskenteli tovin "Braniff International Airways" -lentoyhtiöllä kenttähenkilökunnassa pakkaajana ja sai tilaisuuden matkustella henkilökuntalipuilla.
Kalifornia.
Watson muutti opiskelutoverinsa esimerkistä Los Angelesiin Kaliforniaan 1967, jossa aluksi yritti jatkaa opintojaan "California State Universityssa", mutta alkoi käyttää alkoholin ja marihuanan lisäksi hallusinogeeneja. Hän sai työpaikan peruukkimyyjänä Beverly Hillsissä ja kokeili välillä kaverinsa kanssa oman yrityksen pyörittämistä huonolla menestyksellä. Lopulta hän alkoi välittää huumeita maksaakseen vuokransa.
Eräänä iltana hän otti kyytiinsä satunnaisen liftarin, Beach Boysien rumpalin Dennis Wilsonin, jonka kautta hän tutustui Charles Mansoniin. Pian Watson liittyi uuden tuttavansa "perheeseen", jossa hänestä tuli Mansonin luotettu.
Oikeudenkäynti ja tuomio.
Muutama kuukausi "Helter Skelter" -murhien jälkeen Watson pakeni Mansonin perheestä kotiinsa Texasiin, jossa hänet pidätettiin Sharon Tate-Polanskin kodin ulko-ovesta löytyneen sormenjäljen perusteella murhista epäiltynä 30. lokakuuta 1969. Watson joutui oikeuteen erillään muista mansonilaisista, koska hän yritti vastustaa lakiteitse siirtoa Kaliforniaan, jonne hänet luovutettiin yhdeksän kuukauden viivytyksen jälkeen. Linda Kasabianin todistajalausunnon perusteella hänet tuomittiin kuolemaan 21. lokakuuta 1971, siitäkin huolimatta, että puolustus oli nojautunut hänen syyntakeettomuuteensa huumeidenkäytön ja karismaattisen Mansonin manipuloinnin tahdottomana uhrina. Tuomio muunnettiin elinkautiseksi vapausrangaistukseksi 18. helmikuuta 1972, kun Kalifornia luopui väliaikaisesti kuolemanrangaistuksesta.
Vankeudessa Charles Watson irtautui mansonilaisista, tuli uskoon ja meni naimisiin. Papiksi sittemmin valmistunut Watson on ilmoittanut katuvansa syvästi tekojaan. Hän istuu edelleen tuomiotaan Kalifornian "Mule Creek State Prisonin" vankilassa Ionessa ja on kirjoittanut kirjan kohtalonyhteydestään Charles Mansoniin "Will You Die for Me?" (1979) yhdessä Ray Hoekstran kanssa.
Virva (nimi)

Virva on sekä suomalainen naisen etunimi että myös sukunimi. Virvan nimipäivä on vuodesta 1950 ollut 2. maaliskuuta. Nimi juontuu luultavasti virvatulista. Digi- ja väestötietoviraston tietojen mukaan nimi Virva on annettu vuoden 2019 loppuun mennessä noin 1 140 henkilölle.
Virve (nimi)

Virve on suomalais-virolainen naisen etunimi. Virven nimipäivä on 2. maaliskuuta. Vuoden 2019 loppuun mennessä nimi on Digi- ja väestötietoviraston tietojen mukaan annettu noin 2 560 naiselle, joista hieman yli puolet on 1960- ja 1970-luvuilla syntyneitä.
Nimi on muodostettu pientä oksaa tai kasvia tarkoittavasta sanasta "virpi", jonka monet taivutusmuodot alkavat "virve-". Tämä runokielinen sana esiintyy muun muassa Kalevalan 25. runossa:
Nimi Virve tuli ensin käyttöön Virossa 1900-luvun alussa. Tiettävästi ensimmäinen Virve oli Oskar ja Aino Kallaksen vuonna 1901 Virossa syntynyt tytär. Suomeen nimen toi Estonia-teatterin johtajana toiminut näyttelijä Hilma Rantanen-Pylkkänen, jonka ehdotuksesta hänen veljensä tytär, vuonna 1912 syntynyt Virve Tähtinen (myöh. Vierikko) sai ensimmäisenä Suomessa nimen Virve.
Tunnettuja Virve-nimisiä.
Listan henkilöt ovat suomalaisia, ellei toisin mainita.
Estadio Monumental

Estadio Monumental (sponsorisyistä tunnetaan nimellä Estadio Mâs Monumental) on Argentiinan pääkaupungissa Buenos Airesissa sijaitseva urheilustadion.
Stadion vihittiin käyttöön vuonna 1938. Sen nykyinen kapasiteetti viimeisten remonttien myötä on 83 198. Stadion sijaitsee Núñezin kaupunginosassa. Stadion tunnettiin aikaisemmin nimellä jonka se oli saanut seurajohtajalta Antonio Vespucio Libertiltä.
Stadionia käytetään pääasiassa jalkapalloon. Se on River Platen ja Argentiinan maajoukkueen kotikenttä. Stadion oli 1978 MM-kilpailujen päänäyttämö. Sillä on pelattu myös useita Etelä-Amerikan-mestaruuskilpailuja.
Stadionilla pidettiin Pan-Amerikan kisat vuonna 1951. Sitä on käytetty myös muun muassa ralliin ja rugby unioniin. Stadionilla on järjestetty myös huomattavia konsertteja. Se toimii Quilmes Rockin tapahtumapaikkana.
Publius Egnatius Celer

Publius Egnatius Celer (n. 60 jaa.) oli roomalainen stoalaiseen koulukuntaan kuulunut filosofi. Hän toimi neuvonantajana keisari Neron hallitessa, ja siksi hänet määrättiin Vespasianuksen aikana kuolemaan.
Egnatius Celer oli Barea Soranuksen, toisen stoalaisen, opettaja ja klientti eli suojatti. Kun Barea Soranusta syytettiin vuonna 66 siksi, että tämä oli hankkinut Neron vihan päälleen, Egnatius Celer toimi tärkeimpänä todistajana tätä vastaan. Barea Soranus ja tämän tytär Servilia saivat kuolemantuomion.
Egnatius sai Nerolta suuria palkkioita, mutta Vespasianuksen aikana Musonius Rufus syytti puolestaan Egnatiusta itseään, ja hänet tuomittiin kuolemaan.
Lehtoniemi (Kuopio)

Lehtoniemi on Kuopion eteläosan kaupunginosa ja se on yksi Saaristokaupungin kaupunginosista. Lehtoniemestä keskustaan on matkaa maitse noin 13–15 kilometriä ja 2008 valmistuneen Saaristokadun kautta viitisen kilometriä.
Lehtoniemi on pituudeltaan vajaa kolme kilometriä. Asuinalue koostuu pääasiassa kerrostaloista ja rivitaloista. Lehtoniemen pohjoisosassa sijaitsee myös jätevedenpuhdistamo.
Palvelut.
Lehtoniemessä on S-market Keilankanta, parturiliike, Martti Ahtisaaren koulu (alakoulu).
Dunbarin luku

Dunbarin luku on teoreettinen kognitiivinen raja ihmisten lukumäärälle, johon keskiverto ihmisyksilö voi ylläpitää pysyviä sosiaalisia suhteita. Nämä suhteet ovat sellaisia, joissa ihminen tietää, kuka kukin henkilö on ja kuinka kukin ihminen on suhteessa toisiin ihmisiin. Suurempi määrä ihmisiä tarvitsee tavallisesti rajoitetumpia sääntöjä, lakeja, ja tarvitsee normeja ollakseen vakaita suhteita ja koheesiivista ryhmää. Dunbarin luvulle ei ole määritelty täsmällistä arvoa, mutta yleisesti sen arvioidaan olevan ihmisellä 150. Eri kädellislajeilla luku vaihtelee korreloiden isoaivojen kuorikerroksen koon kanssa.
Dunbarin luvun esitti julkisuuteen brittiläinen kädellislajien käyttäytymisen tutkimiseen ja vertailuun omistautunut antropologi Robin Dunbar, joka teoretisoi, että "tämä raja on suora funktio relatiiviselle neokorteksin koolle, joka tämä käänteisesti määrää ryhmän koon... Neokortiaalinen prosessointikapasiteetti on yksinkertaisesti määrä yksilöille, joihin voidaan pitää pysyvää persoonallista suhdetta."
Agroksenmäen holvikellari

Agroksenmäen holvikellari on Helsingin Hermanninmäessä sijaitseva entinen panimorakennus. Se on suojeltu Museoviraston määräyksellä, ja sen sisätilat on saneerattu tapahtumakäyttöön.
Historiaa.
Saksalainen panimomestari Johan Kasper Kröckel perusti 1860-luvulla olutpanimon Agroksenmäen alueelle. Muutamassa vuodessa Sörnäisten panimon ("Södernäs Ölbryggeri") alue kasvoi kyläksi, joka käsitti panimorakennusten lisäksi varastoja, kellareita ja asuinrakennuksia.
Agroksenmäen holvikellari toimi tynnyrintekijän verstaana sekä olutkellarina. Talvisin Vanhankaupunginlahdelta sahattiin isoja jäälohkareita, jotka kuljetettiin holvikellariin ja peitettiin sahanpuruilla. Näin holvikellari toimi suurikokoisena jääkaappina, jossa panimon tuotteet säilyivät hyvin kesän yli.
Sörnäisten olutpanimo lopetti toimintansa vuonna 1918. Agroksenmäen holvikellarissa toimi seuraavien vuosikymmenten ajan erilaisia metalliverstaita, pääasiassa valmistettiin osia raskaisiin ajoneuvoihin. Toisen maailmansodan aikana rakennuksessa sorvattiin tykinhylsyjä. Sittemmin rakennus palveli muun muassa läheisen teurastamon vuotavarastona ja tilapäisenä kukkatukkuna, kunnes rakennus vaurioitui pahoin tulipalossa vuonna 1980 ja jäi käytännössä tyhjilleen.
2000-luvulla.
Suurin osa vanhan panimoalueen rakennuksista on purettu. Jäljellä rakennuksista ovat enää Agroksenmäen holvikellari sekä sen vieressä sijaitseva pienempi kiviholvi, joka toimii yksityisenä viinikellarina. Vanha panimoalue on tukkukaupan ja teollisuuden käytössä. Alueella toimii muun muassa Helsingin Tukkutori sekä muita elintarviketeollisuuden tukkuliikkeitä. Panimotoiminnasta muistuttavat vielä tänäkin päivänä alueen kadunnimet, kuten Panimokatu ja Tynnyrintekijänkatu. 
2000-luvulle tultaessa alkoivat holvikellarin perusteelliset kunnostus- ja saneeraustyöt. Töiden valmistuttua Agroksenmäen holvikellari avasi ovensa tapahtumakäyttöön. Holvikellarin tiloja vuokrataan ympärivuotisesti niin yksityis- kuin yritystapahtumia varten.
Pansio-luokan miinalautta

Pansio-luokka on Suomen merivoimien kolmen miinalautan muodostama alusluokka: "Pansio", "Porkkala" ja "Pyhäranta". Niiden päätehtävinä ovat merimiinoitus sekä rannikkojoukkojen ja huollon kuljetustukitehtävät. Alusten kuljetuskyky on 100 tonnia ja niissä on 15 tonnin nosturi. Luokan alukset peruskorjattiin 2015-2017, jolloin käyttöikä jatkuu 2030-luvulle. Samalla alusten kykyä merimiinoitukseen, raskaisiin merikuljetuksiin ja emäalustoimintaan päivitettiin. Peruskorjauksen toteuttaa Uudenkaupungin Työvene Oy ja Atlas Elektronik Finland Oy. 
Alukset.
Alukset tilattiin toukokuussa 1990.
Palvelus.
Miinalautta "Pansio" on sijoitettu Rannikkolaivaston 6. Pintatorjuntalaivueeseen ja miinalautat "Porkkala" ja "Pyhäranta" 7. Pintatorjuntalaivueeseen.
Lužniki-urheilupalatsi

Lužniki-urheilupalatsi () on urheiluareena Moskovassa Venäjällä. Urheilupalatsi kuuluu osana Lužniki-urheilukeskusta. Keskukseen kuuluu osana myös Lužniki-stadion. Urheilupalatsi on rakennettu vuonna 1956 ja alun perin 13 700:lle katsojalle. 
Lužniki on toiminut monien arvokisojen järjestämispaikkana jääkiekossa, voimistelussa, lentopallossa, koripallossa, nyrkkeilyssä ja muissa urheilulajeissa. Palatsi isännöi mm. vuoden 1972 Summit Seriesiä, jossa kohtasivat ensi kerran Neuvostoliiton ja Kanadan jääkiekkotähdet. Moskovan Olympialaisissa 1980 halli toimi voimistelun ja judon tapahtumapaikkana.
Vuonna 2002 areenalle tehtiin mittava peruskorjaus, jonka yhteydessä katsojapaikkojen määrä väheni 11 500:aan. Uusitussa hallissa on pidetty mm. vuoden 2005 taitoluistelun maailmanmestaruuskilpailut. Areena toimii pääasiallisesti Dinamo Moskovan kotihallina.
Vuoden 1982 katastrofi.
UEFA-cupin ottelussa FC Spartak Moscow vastaan HFC Haarlem tapahtui 20. lokakuuta 1982 ryntäys, jossa talloutui kuoliaaksi 66 ihmistä. Tämä teki siitä aikoinaan Neuvostoliiton pahimman urheilutapahtumaonnettomuuden.
Lužniki-urheilupalatsi populaarikulttuurissa.
Sylvester Stallonen elokuvassa Rocky IV elokuvan nimikkohahmo Rocky Balboa ottelee Dolph Lundgrenin esittämää Ivan Dragoa vastaan Lužniki-urheilupalatsissa.
Hormonaalinen säätelyjärjestelmä

Hormonaalinen säätelyjärjestelmä ohjaa ihmisen elimistön biologisia rytmejä, kuten uni- ja valvetilan vuorottelua. Siihen kuuluvat ihmisellä muuta hormonieritystä ohjaavat hypotalamus ja aivolisäke. Monet rytmeistä ovat sisäsyntyisiä eli endogeenisia, kehon itsensä tahdistamia. Usein niihin liittyy myös ympäristöstä tulevia eli eksogeenisia vaikutuksia.
Ihmisen sisäsyntyisesti tahdistettuja rytmejä ovat naisten kuukautiskierto sekä unen ja valvetilan vuorottelu eli vuorokausirytmi. Vuorokausirytmi vaikuttaa vireystilaan. Ihmisen niin sanottu biologinen kello säätelee vuorokausirytmiä. Biologinen kello on paikannettu limbisen järjestelmän hypotalamukseen. Esimerkiksi valoisuuden vähentyessä hypotalamukseen kytkeytyvä käpyrauhanen alkaa erittää nukahtamista edistävää melatoniinia. 
Hormonaalinen säätelyjärjestelmä vaikuttaa myös muistiin ja tunteisiin. Hippokampukseen kytkeytyneellä mantelitumakkeella on keskeinen merkitys emotionaalisesti värittyneiden asioiden muistamisessa. Sen aktivoivat voimakkaiden tunnetilojen yhteydessä erittyvät hormonit, kuten adrenaliini ja kortisoli. 
Hormonaalinen säätelyjärjestelmä säätelee nimensä mukaisesti hormonien tuotantoa. Hormonit vaikuttavat monella tapaa ihmisen toimintaan. Esimerkiksi seksuaaliset halut ovat peräisin testosteronin ja estrogeenin pitoisuuksien vaihteluista. Myös ympäristön ärsykkeiden aikaansaama stressireaktio pohjautuu hormonien erittymiseen.
Tallinna HK Stars

Tallinna HK Stars on virolainen jääkiekkoseura Tallinnasta. Seura on voittanut Meistriliigassa Viron mestaruuden neljästi kausilla 2004–2005, 2005–2006, 2006–2007 ja 2008–2009. Kaudella 2007–2008 joukkue sijoittui hopealle. Tätä ennen se oli saavuttanut kerran pronssia kaudella 2003–2004.
Joukkue ei ole enää kauden 2016–2017 jälkeen ottanut osaa Meistriliigaan.
Historia.
Idea joukkueen perustamisesta syntyi kesäkuussa vuonna 2002, kun ryhmä entisiä HC Vipersin pelaajia päätti perustaa uuden jääkiekkojoukkueen Tallinnaan. Uuden joukkueen tarkoituksena oli tuoda uusi haastaja Meistriliigaan Tarton ja Narvan joukkueille. Joukkue perustettiin heinäkuussa Igor Skuratovskin, Mihhail Kozlovin, Roman Potchinokin, Andrei Grishkunin ja Aleksandr Sauendin johdolla. Pian valittiin myös joukkueen värit ja tunnus, jotka mukailivat NHL-joukkue Dallas Starsin tuolloista ilmettä. Joukkue alkoi harjoitella samana kesänä.
Ensimmäisessä viralisessa ottelussaan lokakuun 5. päivänä vuonna 2002 Stars voitti Visa-Tiigrid lukemin 8–2. Ensimmäisellä kaudellaan joukkue sijoittui Meistriliigan runkosarjassa kolmanneksi. Neljännesvälierissä joukkue kohtasi Kohtla-Järve HK Keemikin, putosi ja jäi viidenneksi.
Seuraavana kesänä 2003 joukkueeseen liittyi uusia pelaajia, minkä johdosta perustettiin amatöörijoukkue Stars-2. Päävalmentajaksi tuli Eduard Sedashev. Marraskuussa joukkueeseen liittyi lisää HC Vipersin pelaajia, kun Vipersin pelaajat hajaantuivat joukkueesta.
Joukkue.
Maalivahdit: 
Puolustajat:
Hyökkääjät:
Ba (tieto)

Ba on tiedon muodostumiseen liittyvä käsite, joka kuvaa tiedon kehittymiselle otollista, jaettua tilaa ja aikaa. Ba voi ilmetä fyysisenä tilana, virtuaalisena tilana tai henkisenä tilana. Ba liittyy tiedon muodostumisen SECI-malliin.
"Alkuunpaneva ba" (originating ba) liittyy tiedon muodostumisen edellytysten luomiseen, luottamuksen rakentamiseen. Se toteutuu kasvokkaisen viestinnän ympäristönä.
"Keskusteleva ba" (interacting ba) edustaa henkilökohtaisen, hiljaisen tiedon jakamista.
"Toteuttava ba" (exercising ba) on tiedon sisäistymisen vaihe tai tilanne. Siinä eksplisiittistä, näkyvää tietoa muuntuu hiljaiseksi tiedoksi.
"Järjestävä ba" (cyber ba) edustaa tiedon yhdistelyä. Se on ajasta ja paikasta riippumaton ja voi siksi toteutua tieto- ja viestintäteknologian avulla, virtuaalisesti. Sosiaalinen toiminta tietoverkoissa ilmentää järjestävää ba'ta.
 Käsitteen on japanilaisten filosofien Kitaro Nishidan ja Shimizun kehittelyjen pohjalta tietämyksen hallintaan soveltanut Ikujiro Nonaka.
HK Kalev-Välk Tartu

Tartu Kalev-Väik (aikaisemmin ja edelleen tietyissä yhteyksissä Tartu Välk 494 tai pelkkä Välk 494) on tarttolainen jääkiekkoseura. Seura pelaa Viron pääsarjassa Meistriliigassa. Joukkue on voittanut Viron mestaruuden kausilla 1996–1997, 1998–1999, 1999–2000, 2001–2002 ja 2002–2003 vanhalla nimellään ja kausilla 2007–2008, 2010–2011, 2011–2012, 2014–2015, 2018–2019, 2019–2020, 2020–2021, 2021–2022, 2024–2025 uudella nimellään.
Historia.
Kaudella 2017–2018 joukkue ylsi hopealle. Tuolloin HC Viking Tallinn vei mestaruuden otteluvoitoin 3–1. Seuraavalla kaudella 2018–2019 Välk 494 onnistui uusimaan mestaruutensa, kun se kukisti Narva PSK:n loppuottelusarjassa voitoin 3–0. Kaudella 2019–2020 joukkue voitti runkosarjan ja Viron mestaruuden, kun pudotuspelejä ei pelattu koronaviruspandemian takia.
Kaudella 2020–2021 paras kolmesta -järjestelmällä pelatussa loppuottelusarjassa joukkue onnistui uusimaan Viron mestaruuden otteluvoitoin 2–1 HC Panteria vastaan. Seuraavalla kaudella mestaruus tuli otteluvoitoin 3–0 latvialaista HC Kurbadsia vastaan.
Kaudella 2023–2024 joukkue eteni loppuottelusarjaan, mutta mestaruuden voitti Narva PSK, kun se kukisti Tartu Välk 494:n otteluvoitoin 3–0. Tartto palasi mestaruuskaupungiksi keväällä 2025.
Narva PSK

Narva PSK (Narva Paemurru Spordikool) on virolainen jääkiekkoseura venäläisenemmistöisestä Narvan kaupungista. Seura pelaa Viron pääsarjassa Meistriliigassa, joissa se on voittanut edellisen kerran mestaruudet kausilla 2015–2016, 2016–2017 ja kaudella 2023–2024. Kaudella 2023–2024 Narva PSK kukisti Tartu Välk 494:n loppuottelusarjassa lukemin 3–0. Narvalla on eniten Meistriliigan mestaruuksia, yhteensä 19. 
Historia.
Alkuvuodet.
Narvan joukkue oli alun perin vuonna 1953 perustetun Narva Paemurru Spordikoolin, eli Neuvostoliiton aikana perustetun urheilukoulun jääkiekkojaoston joukkue. Nykyinen joukkue on perustettu vuonna 1976. Narva Kreenholm on Meistriliigan edelleen mukana olevista joukkueista perinteikkäin. Kreenholmin ykkösjoukkue pelasi Neuvostoliiton kolmossarjaa kauden 1991–1992 loppuun saakka, ja sen kakkosjoukkue osallistui Meistriliigaan sen ensimmäisellä kaudella. Sekä koulu että joukkue ovat edelleen toiminnassa.
Nykyään.
Kaudella 2018–2019 joukkue saavutti hopeaa, kun Välk 494 voitti sen loppuottelusarjassa otteluvoitoin 3–0. Kaudella 2019–2020 joukkue sijoittui runkosarjassa kolmanneksi viiden ottelun jälkeen, kun koronaviruspandemia katkaisi kauden. Kaudella 2020–2021 joukkue ei päässyt pudotuspeleihin. Kaudella 2023–2024 seuran päävalmentaja oli Ilja Iljin.
Nuorisotoiminta.
Joukkueella on myös nuorisotoimintaa A- ja B-junioreissa. A-juniorien mestaruuden se on saavuttanut kausilla 2010–2011 ja 2015–2016 ja B-nuorten kausilla 2009–2010, 2010–2011, 2014–2015 ja 2015–2016.
Christophe Épalle

Christophe Épalle (s. 23. tammikuuta 1969 Saint-Etienne, Loire, Ranska) on entinen ranskalainen yleisurheilija, jonka päälaji oli moukarinheitto.
Épalle edusti maataan arvokilpailuissa yli kymmenen kertaa ja selviytyi neljästi loppukilpailuun. Barcelonan 1992 olympialaisissa hän sijoittui kymmenenneksi tuloksella 74,84 m. Stuttgartin MM-kilpailuissa 1993 hän oli kahdeksas tuloksella 76,22 m, Helsingin EM-kilpailuissa 1994 seitsemäs tuloksella 75,22 m sekä Budapestin EM-kilpailuissa 1998 sijalla 12 tuloksella 74,00 m. Uransa pisimmän arvokilpailutuloksen 76,27 m hän heitti Münchenin EM-kilpailuissa 2002 mutta sillä hän ei selviytynyt karsinnasta jatkoon. Koko uransa pisimmän heiton 81,79 m hän heitti vuonna 2000.
Épalle voitti moukarinheitossa Ranskan mestaruuden vuosina 1995, 1998, 2003 ja 2004. Hän teki toukokuussa 1993 Ranskan ennätyksen 79,98 m, jonka rikkoi Gilles Dupray viisi vuotta myöhemmin.
Love Ain’t No Stranger

Love Ain’t No Stranger on brittiläisen hardrockyhtye Whitesnaken kappale vuodelta 1984. Se oli Whitesnaken ensimmäinen single Yhdysvalloissa ja se saavutti siellä suuren suosion. Kappale sisältyi myös samana vuonna julkaistulle yhtyeen seitsemännelle albumille "Slide It In". 
Kappale.
Kappale alkaa Jon Lordin rauhallisilla Hammond-uruilla. Se kuitenkin kasvaa raskaammaksi kappaleen edetessä. Kappale sisältää tunnetun kertosäkeen ja se on yleensä aina mukana Whitesnaken keikoilla. Kappaleesta on saatavilla myös liveversio vuoden 2006 live DVD:llä "Live...in the still of the night".
Risto Koivisto

Risto Koivisto (s. 1943) on suomalainen rehtori, kunnanjohtaja ja kunnallispoliitikko, joka on työskennellyt muun muassa Pirkkalan lukion rehtorina ja Pirkkalan kunnanjohtajana sekä toiminut Pirkanmaan maakuntahallituksen puheenjohtajana. Sosialidemokraatteja edustava Koivisto oli myös Pirkkalan kunnanvaltuuston jäsen vuoteen 2025 saakka.
Koiviston poika on Jyväskylän kaupunginjohtaja Timo Koivisto.
Bobby Dall

Bobby Dall (oik. Robert Harry Kuykendall s. 2. marraskuuta 1963 Harrisburg, Pennsylvania) on yhdysvaltalaisen Poison-yhtyeen basisti.
Nykyään Bobby Dall asuu Indialanticissa, Floridassa.
Debbie Wasserman Schultz

Deborah "Debbie" Wasserman Schultz (s. 27. syyskuuta 1966 New York, New York) on yhdysvaltalainen demokraattipoliitikko. 
Wasserman Schultz on toiminut Yhdysvaltain edustajainhuoneen jäsenenä Floridan 20. vaalipiiristä 3. tammikuuta 2005 alkaen. Hän voitti vuoden 2004 vaaleissa republikaaniehdokas Margaret Hostetterin prosentein 70–30. Hänet on myöhemmin valittu jatkokaudelle kolmesti, vuonna 2006 ilman vastaehdokkaita, vuonna 2008 itsenäisenä ehdokkaana ollutta Hostetteria vastaan ja vuonna 2010 republikaanien Karen Harringtonia vastaan. Hän toimii jäsenenä edustajainhuoneen budjettivaliokunnassa ja lakivaliokunnassa.
Edustajainhuoneen jäsenyyden lisäksi Wasserman Schultz on ollut toukokuusta 2011 alkaen Yhdysvaltain demokraattisen puolueen kansallisen komitean puheenjohtaja. 
Ennen valintaansa Yhdysvaltain edustajainhuoneeseen Wasserman Schultz toimi jäsenenä Floridan edustajainhuoneessa vuosina 1992–2000 ja osavaltion senaatissa 2000–2004. Hän opiskeli Floridan yliopistossa Gainesvillessä ja suoritti Bachelor of Arts -tutkinnon vuonna 1988 ja Master of Arts -tutkinnon 1990, pääaineenaan politiikan tutkimus. Vuodesta 1989 vuoteen 1992 hän toimi Floridan edustajainhuoneen jäsenen Peter Deutschin avustajana. Kun Deutsch valittiin Yhdysvaltain edustajainhuoneeseen vuonna 1992, Wasserman Schultzista tuli hänen seuraajansa Floridan edustajainhuoneen jäsenenä ja nuorin lainsäätäjäksi valittu nainen Floridan historiassa. Myöhemmin Wasserman Schultz valittiin Deutschin seuraajaksi Floridan 20. vaalipiirin edustajana Yhdysvaltain edustajainhuoneessa.
Wasserman Schultz on juutalainen. Hän on naimisissa ja hänellä on miehensä Steve Schultzin kanssa kolme lasta, poika ja kaksi tytärtä.
Pitaleipä

Pitaleipä eli pita (nykykreikan "pitta," 'kakku', 'piirakka') on vehnästä leivottu, hiivalla nostatettu litteä leipä. Muodoltaan pyöreän tai soikean leivän ala- ja yläpuoli irtoavat toisistaan paistettaessa muodostaen onton taskun, joka voidaan leikata osaksi auki ja täyttää. Pitaleipää syödään sellaisenaan aterian ohessa, käytetään syömävälineenä tai täytetään taskuleiväksi esimerkiksi kebab-lihalla, vihanneksilla, salaatilla tai falafelilla. Pita tunnetaan perinteisenä leipänä esimerkiksi Turkissa, Bulgariassa ja Kreikassa sekä koko Lähi-idässä ja Pohjois-Afrikassa. Pitan kaltaiset ohuet leivät ovat vanhimpia leipälajeja, ja niitä voidaan paistaa uunin lisäksi millä tahansa kuumalla alustalla, kuten kivellä tai paistinpannulla.
Historia.
Pita-leivällä on juurensa Lähi-idän esihistoriallisissa litteissä leivissä. On todisteita noin 14 500 vuoden takaa, kivikaudelta, että nykyisen Jordanian alueella eläneet natufialaiset valmistivat jonkinlaista litteää leipää villeistä viljajyvistä. Antiikin vehnä ja ohra olivat joitakin varhaisimpia kotieläiminä käytettyjä kasveja neoliittisella kaudella noin 10 000 vuotta sitten, hedelmällisessä puolikuussa. 4 000 vuotta sitten leipä oli keskeisessä asemassa sellaisissa yhteiskunnissa kuin Mesopotamian Babylonian kulttuuri, josta tunnetaan varhaisimmat kirjoitetut tiedot ja reseptit leivänvalmistuksesta. Siellä pita-tyyppisiä litteitä leipiä, jotka oli paistettu tinûrussa (tannur tai tandoor), oli perusosa ruokavaliota, ja ne olivat hyvin samankaltaisia kuin nykyiset tandoor-leivät, taboon-leivät ja laffa, irakilainen litteä leipä, jolla on monia yhtäläisyyksiä pita-leivän kanssa. Kuitenkaan vanhoissa teksteissä tai keskiajan arabialaisissa keittokirjoissa ei ole merkintöjä höyryllä puhalletusta, kaksikerroksisesta "tasku-pita" -leivästä, ja ruokahistorioitsijoiden, kuten Charles Perryn ja Gil Marksin mukaan se oli todennäköisesti myöhäisempi kehitys.
I-52

I-52 oli keisarillisen Japanin laivaston C-luokan sukellusvene toisessa maailmansodassa. Alus upotettiin kesäkuun lopussa 1944 Atlantin valtamerellä.
Valmistus.
Alus tilattiin vuoden 1941 hankinnoissa Kuren laivastontelakalta, missä köli laskettiin 18. maaliskuuta 1942. Alus laskettiin vesille 10. marraskuuta ja otettiin palvelukseen 28. joulukuuta 1943.
Taustaa.
Japanin ja Saksan välillä oli rahtilaivaliikennettä. Kun tämä kävi mahdottomaksi, tavaroita kuljetettiin rahtisukellusveneillä. Rahtia maiden välillä yritettiin kuljettaa sukellusveneillä viisi kertaa. Japanilainen sukellusvene "I-8" onnistui pääsemään miehitettyyn Ranskaan ja takaisin Japaniin. Saksan laivaston sukellusvene "U-511" pääsi Lorientista Penangiin Malakan niemimaalla.
Palvelus.
Alus aloitti neitsytmatkansa 10. maaliskuuta 1944 Kuresta Sasebon kautta Singaporeen. Aluksen rahtina oli 9,8 tonnia molybdeenia, 11 tonnia volframia, 2,2 tonnia kultaa, kolme tonnia oopiumia ja 54 kiloa kahvia. Kulta oli maksu saksalaisesta optiikasta. Lisäksi matkalla oli 14 matkustajaa. Singaporessa alukseen kuormattiin 120 tonnia tinaa, 59,8 tonnia kautsua ja 3,3 tonnia kiniiniä, minkä jälkeen se jatkoi matkaansa Intian valtameren poikki Atlantille.
Japanin Saksan laivastoattasea kontra-amiraali Kojima Hideo ilmoitti 6. kesäkuuta alukselle Normandian maihinnoususta, minkä vuoksi sen määränpää vaihdettiin Norjaan. Alukselle ilmoitettiin myös oppaaksi määrätyn Saksan laivaston sukellusveneen paikka ja kohtaamisaika. Liittoutuneet kuulivat viestit ja purkivat ne Ultran avulla. Lorientista aluksen piti kuormata 800 kilogrammaa uraanioksidia. Japanin oletettiin aikovan valmistaa uraanioksidin avulla niin kutsutun likaisen pommin.
Alus kohtasi 22. kesäkuuta Atlantin valtamerellä noin 1 500 kilometriä länteen Kap Verden saarilta Saksan laivaston sukellusveneen "U-530", joka toimitti sille polttoainetta, Naxos FuMB 7 -tutkanpaljastimen sekä Enigma-salauslaitteen. Lisäksi alukselle siirtyi kaksi tutkaoperaattoria sekä saksalainen yhteysupseeri.
Yhdysvaltain laivasto lähetti saattuetukialus "USS Boguen" sekä hävittäjät "USS Francis M. Robinsonin", "USS Haverfieldin", "USS Swenningin", "USS Willisin" ja "USS Janssenin" alueelle tehtävänään tuhota japanilainen sukellusvene. "Boguelta" lähtenyt TBF Avenger -torpedopommittaja havaitsi 23. kesäkuuta hieman ennen puoltayötä sukellusveneen, minkä jälkeen lentokone hyökkäsi ilman näkyvää tulosta. Seuraava Avenger löysi sukellusveneen uudelleen ja pudotti akustisen torpedon. Seuraavana aamuna "Janssen" löysi paikalta raakakumia, silkkiä sekä ruumiinosia.
Warr-kitara

Warr-kitara on Mark Warrin suunnittelema ja Warr Guitarsin valmistama kielisoitin.
Kuvaus.
Warr-kitara muistuttaa tavallista sähkökitaraa, mutta on suunniteltu soitettavaksi kahden käden tapping-tekniikalla hieman Chapman Stickin tapaan. Sitä voidaan kuitenkin soittaa myös perinteisemmillä kitara- ja bassotekniikoilla, kuten pizzicatona tai plektraa käyttäen. Warr-kitaraa voidaan soittaa sen hihnakiinnikkeiden sijoittelun ansiosta joko pystysuorassa asennossa, tai sähkökitaran tapaan vaakasuorassa.
Soitin voidaan virittää monin eri tavoin. Sen kielimäärä ei ole vakiintunut, ja voi käsittää 7–15 kieltä. Otelauta voi olla nauhallinen, nauhaton tai näiden kahden yhdistelmä. Instrumentissä käytetään erikoissuunniteltuja Bartolinin magneettimikrofoneja ja piezomikrofoneja, tai näiden kahden yhdistelmiä. Mikäli käytetään piezo-mikrofoneja, soittimeen voidaan myös rakentaa MIDI-ulostulo, joka muuntaa kitaran signaalin esimerkiksi syntetisaattoreiden ymmärtämään muotoon. Soittimen kaula on rakennettu poikkisahatusta laminaatista, jonka paksuus vaihtelee. Yli kymmenellä kielellä varustettujen kitaroiden kaulassa on kaksi kaularautaa tavanomaisen yhden sijaan, sekä kaksi 1/4-tuuman ulostuloa.
Warr-kitaran käyttö.
Warr-kitara on suhteellisen harvinainen soitin, mutta se soveltuu käytännössä mihin musiikkilajiin tahansa. Esimerkiksi Trey Gunn soittaa warr-kitaraa monilla King Crimsonin levyillä.
Ludwig Heck

Ludwig Heck (11. elokuuta 1860 Darmstadt Saksa – 7. heinäkuuta 1951 München) oli saksalainen biologi ja berliiniläisen eläintarhan johtaja.
Ludwig Heck oli Berliinin eläintarhan ("Berliner Zoo") perustaja ja johtaja vuosina 1888–1931. Ennen sitä hän toimi Kölnin eläintarhan johtajana.
Ludwig Heckin pojat Heinz Heck ja Lutz Heck toimivat eläintarhanjohtajina Münchenissä ja Hallessa. 
Hilzheimer nimesi gepardin ("Acinonyx jubatus") alalajin "hecki" vuonna 1913 Heckin kunniaksi.
Kohtla-Järve Viru Sputnik

Kohtla-Järve Viru Sputnik on virolainen jääkiekkoseura Kohtla-Järveltä. Seura palaa Viron pääsarjassa Meistriliigassa, mutta ei ottanut siihen osaa kaudesta 2016–2017 kauteen 2020–2021.
Kaudella 2008–2009 joukkue saavutti Meistriliigan hopeaa, ja kaudella 2009–2010 se voitti ensimmäisen mestaruutensa. Kaudella 2021–2022 joukkue jäi runkosarjan viimeiseksi. Kaudella 2023–2024 seuran päävalmentaja oli Anton Nekrassov.
Tallinn Purikad

Tallinn Purikad (vuosina 2011–2015 HC Panter/Purikad) on virolainen jääkiekkoseura Tallinnasta. Seura on pelannut Viron pääsarjassa Meistriliigassa. Joukkueella ei ole yhtään Viron mestaruutta. Seuralla on ollut toimintaa tämän lisäksi A-, B-, C-, D-, E-, F- ja G-junioreissa, minkä lisäksi sillä on ollut ikämiesjoukkue "Tankid" (suom. 'Tankit').
JYPissä kiekkoillut virolaispelaaja Robert Rooba on Purikadin kasvatti. Joukkueen nimi merkitsee suomeksi 'Tallinnan vonkaleet'.
Katee Sackhoff

Kathryn Ann ”Katee” Sackhoff (s. 8. huhtikuuta 1980 Portland, Oregon) on yhdysvaltalainen näyttelijä. Hänet tunnetaan kenties parhaiten Kara ”Starbuck” Thracen roolista televisiosarjassa "Taisteluplaneetta Galactica" (2003, 2004–2009). Hän sai roolistaan Starbuckina muun muassa Saturn-palkintoehdokkuuksia ja voitti palkinnon vuonna 2006.
Sackhoff syntyi Oregonin osavaltion Portlandissa ja kasvoi saman osavaltion St. Helensissa. Hän aloitti uransa näyttelijänä esiintymällä mainoksissa. "Taisteluplaneetta Galactican" ohella Sackhoff on näytellyt muun muassa vuoden 2002 kauhuelokuvassa "" ja vuoden 2007 televisiosarjassa "Bionic Woman" sekä vieraillut esimerkiksi televisiosarjoissa "Todistettavasti syyllinen", "Teho-osasto" ja "Muodon vuoksi". Hän on tehnyt äänirooleja myös peleihin "Halo 3" ja "Resistance 2". Sackhoff oli mukana televisiosarja "24:n" kahdeksannella tuotantokaudella vuonna 2010.
Michael Hogan

Michael Hogan (s. Kirkland Lake, Ontario, Kanada) on irlantilaista syntyperää oleva kanadalainen näyttelijä. 
Hogan on tehnyt mm. eversti Saul Tigh'n roolin scifi-televisiosarjassa "Taisteluplaneetta Galactica". 
Hän on naimisissa näyttelijä Susan Hoganin kanssa. Heillä on kolme lasta: näyttelijä Jennie Rebecca Hogan, näyttelijä Gabriel Hogan ja Charlie Hogan. Michael ja Susan Hogan ovat näytelleet yhdessä (avioparin roolissa) televisiosarjassa "L-koodi".
Saamelaisneuvosto

Saamelaisneuvosto (, , , , , ; , , ) on kansainvälinen kattojärjestö, joka edistää ja valvoo saamelaisten oikeuksia. Saamelaisneuvoston sihteeristö sijaitsee Kaarasjoella.
Historia.
Saamelaisneuvosto perustettiin vuonna 1956 nimellä "Pohjoismainen Saamelaisneuvosto". Neuvoston perustaminen sai alkunsa käsitöistä: tammikuussa 1952 Tukholmassa pidetty pohjoismainen käsityökonferenssi, johon osallistui useita saamelaisperäisiä henkilöitä, synnytti ajatuksen laajemmasta pohjoismaisesta yhteistyöstä saamelaisten kesken. Ensimmäinen valmistava kokous pidettiin Oslossa ja toinen joulukuussa, jolloin laadittiin ensimmäisen saamelaiskonferenssin ohjelma.
Kun Saamelaiskonferenssi, neuvoston korkein päättävä elin, hyväksyi vuonna 1992 Kuolan niemimaan saamelaisjärjestön jäsenekseen, nimestä jätettiin sana "pohjoismainen" pois. Saamelaisneuvoston tarkoituksena on edistää saamelaiskansan etuja, lujittaa saamelaisten yhteenkuuluvuuden tunnetta ja saada tunnustua saamelaisille kansana sekä säilyttää saamelaisten taloudelliset, sosiaaliset ja kulttuuriset oikeudet neljän maan lainsäädännössä (Norja, Ruotsi, Suomi ja Venäjä). Näitä tavoitteita pyritään toteuttamaan näiden maiden ja saamelaisia edustavien elinten, eri maiden omien saamelaiskäräjien, välisillä sopimuksilla.
Neuvoston jäsenjärjestöt.
Jäsenyyden ehtona on Kiirunan ja Honningsvågin julistusten hyväksyminen. Jokaista järjestöä edustaa neuvostossa vähintään yksi henkilö. Yhdeksästä jäsenjärjestöstä kolme on Norjasta, kolme Ruotsista, kaksi Venäjältä ja yksi Suomesta. 
Saamelaisneuvoston jäsenet.
Saamelaisneuvoston kokoonpano 1/2025 tilanteen mukaan esitetty oheisessa. Saamelaisneuvoston työvaliokunnan muodostavat puheenjohtaja ja varapuheenjohtajat. Saamelaisneuvoston täysistuntoja on noin kahdesti vuodessa. Tällöin keskustellaan saamelaisten ja muiden alkuperäiskansojen oikeuksia ja kulttuuria käsittelevistä ajankohtaisista teemoista. Puheenjohtaja valitaan kahdeksi vuodeksi kerrallaan. Työlautakunta ja sihteeristö ovat neuvoston valmistelevia elimiä. 
Saamelaisneuvoston kokoonpano 2020–2022 henkilökohtaisine varajäsenineen on esitetty oheisessa. Saamelaisneuvoston työvaliokunnan muodostavat puheenjohtaja ja varapuheenjohtajat.
Saamelaisneuvoston osallistuminen muihin toimielimiin.
Saamelaisneuvosto on edustettuna YK:n Yhdistyneiden kansakuntien talous- ja sosiaalineuvostossa alkuperäiskansoja ja ihmisoikeuskysymyksiä käsittelevissä komiteoissa ja työryhmissä. Saamelaisneuvosto on myös Arktisen neuvoston ja sen työryhmien pysyvä jäsen. Lisäksi se on pysyvä edustaja Alkuperäiskansojen oikeuskeskuksen hallituksessa, Nils-Aslak Valkeapään muistorahasto Lássagámmissa ja pohjoismaisessa kirjallisuus- ja kirjastokomitea Nordbokissa. Tarkkailijajäsenen status Saamelaisneuvostolla on Saamelaisten parlamentaarisessa neuvostossa, Pohjoismaisessa saamelaisinstituutissa ja Barentsin euroarktisen neuvoston alkuperäiskansojen alueellisessa työryhmässä.
Palkinnot.
Saamelaisneuvosto myöntää kahta palkintoa:
Segawan dystonia

Segawan dystonia, jota kutsutaan myös Segawan taudiksi tai dopaherkäksi dystoniaksi (DRD eli "Dopamine-responsive dystonia"), on sairaus, jossa L-dopan (levodopa, 3,4-dihydroksi-L-fenyylialaniini, C9H11NO4) tuotanto on häiriintynyt pysyvästi. Sairaus aiheuttaa tahatonta kouristelua, oksentelua, kaatuilua ja lihasjäykkyyttä. Sairauden aiheuttajaa ei tiedetä, mutta sairaus on neurologinen. Segawan dystonia on parantumaton sairaus, mutta sen hoitoon käytetään L-dopaa sisältäviä lääkkeitä.
Worcesterin tuomiokirkko

Worcesterin tuomiokirkko, (), on anglikaaninen tuomiokirkko Worcesterissa, Englannissa, Severnjoen rannalla.
Historia.
Ensimmäisen katedraalin perusti vuonna 680 Worcesterin hiippakunnan ensimmäinen piispa Bosel, mutta tästä ei ole enää mitään jäljellä, vaan nykyinen katedraali on rakennettu 1100-luvulla. Krypta valmistui vuoteen 1089 ja se on Englannin suurin normanniajalta peräisin oleva krypta. Juhana Maaton, Walesin prinssi Arthur ja Stanley Baldwin on haudattu kirkkoon.
Worcesterin yliopiston valmistujaisseremoniat pidetään tuomiokirkossa.
Trotski (täsmennyssivu)

Trotski voi tarkoittaa seuraavia:
Impulse Tracker

Impulse Tracker on australialaisen Jeffrey Limin kehittämä tracker-ohjelmisto DOS:ille. Sillä on yhtäläisyyksiä Scream Trackerin kanssa monelta osin, kuten efektien, toiminnallisuuden ja käyttöliittymän osalta. Viimeisin versio, 2.14 patch 5, julkaistiin 8. huhtikuuta 1999.
Ominaisuudet.
Impulse Tracker tukee oman IT-formaattinsa lisäksi ProTrackerin MOD-, MTM- ja Fast Trackerin XM-formaatteja. Ohjelma tukee enimmillään 256 kanavaa, vaihtelevia patternien pituuksia, 16-bittisiä sampleja, instrumenttien äänenvoimakkuusvaippoja sekä ping pong -looppeja. Versio 2:ssa on ominaisuutena myös panorointi- ja äänenkorkeusvaipat. Nämä kaikki ominaisuudet löytyivät jo Fast Trackeristakin. Merkittävin Impulse Trackerin ominaisuus on NNA:t. (New Note Actions) Niiden ansiosta ohjelma kykenee toistamaan useita ääninäytteitä päällekkäin samalla kanavalla. Nämä komennot määräävät, miten jo valmiiksi soiva nuotti käyttäytyy, kun se kohtaa uuden nuotin samalla kanavalla. NNA:ita ovat:
Kloonit.
Ohjelmasta on julkaistu avoimen lähdekoodin klooni nimellä Schism Tracker.
Matti Mäkelä (jalkapalloilija)

Matti Mäkelä (s. 14. tammikuuta 1939 Tampere) on suomalainen entinen jalkapalloilija ja jalkapallovalmentaja. Mäkelä pelasi pääsarjatasolla aikana 1957–1975. Maajoukkuetta hän edusti 35 kertaa ja toimi myös joukkueen kapteenina. Mäkelä oli vuoden 1966 paras jalkapalloilija. Mäkelälle on myönnetty Suomen Palloliiton kultainen ansiomerkki ja hänet on aateloitu Suomen jalkapallon Hall of Fame -galleriaan. Matin poika Mikko on jääkiekkoilija.
Ura.
Mäkelä pelasi keskikenttämiehenä sekä nuorempana myös hyökkääjänä. Hän edusti urallaan useita tamperelaisia seuroja. Mäkelä pelasi pääsarjatasolla vuosina 1957–75. Ilves-Kissojen lisäksi hän pelasi Tampereen Palloilijoissa 1961–1965 ja Upon Pallossa 1966–1967 sekä yhden kauden Tampellan Palloilijoissa ja Tampereen Ilveksessä. Mäkelän suurin saavutus seuratasolla oli Tampereen Palloilijoissa 1962 voitettu pronssi. Pitkällä urallaan Mäkelä pelasi pääsarjassa 200 ottelua ja teki niissä 42 maalia.
Valmentajana Mäkelä toimi Tampereen Pallo-Veikoissa ja PP-70:ssä, sekä pelaajavalmentajana Toijalan Pallo-49:ssä.
Maajoukkueetta Mäkelä edusti 35 A-maaottelussa (1 B, 2 nuorten maaottelua) ja toimi myös sen kapteenina. Maajoukkuetasolla Mäkelän saavutuksiin kuuluu muun muassa vuoden 1966 Pohjoismaiden mestaruus. 
Urheilutoimittajain liitto valitsi hänet vuoden pelaajaksi 1966, Vuoden urheilija -äänestyksessä tuloksena oli 11. sija 179 äänellä, Eero Mäntyrannan voittaessa (973 ääntä). Mäkelä kiilasi joukkueurheilijana poikkeuksellisesti muun muassa ralliautoilija Rauno Aaltosen, mäkihyppääjä Veikko Kankkosen sekä keihäänheittäjien Pauli Nevalan ja Jorma Kinnusen edelle.
Futari-lehti valitsi vuonna 1994 Mäkelän Lahden dream-teamiin keskikentälle mm. Jari Litmasen rinnalle.
Suomen palloliitto nimesi Mäkelän 11. lokakuuta 2015 maajoukkueen Gladiaattoriksi.
Mäkelä valittiin Suomen jalkapallon Hall of Fameen vuonna 2018. SPL on myöntänyt Mäkelälle kultaisen ansiomerkin.
Matti Mäkelän poika Mikko Mäkelä on entinen NHL- ja maajoukkuetason jääkiekkoilija (jääkiekkoleijona numero 139).